Държавен вестник, бр. 23, 2021 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  23
цифрово съдържание или цифрова услуга за 
определен период от време.
(4) Когато потребителят не инсталира в 
разумен срок актуализациите, предоставени 
от търговеца съгласно ал. 3, продавачът не 
отговаря за евентуално несъответствие, про-
изтичащо единствено от неинсталиране на 
съответната актуализация, при условие че:
1. продавачът е уведомил потребителя за 
наличието на актуализацията и за последиците 
за потребителя, в случай че не я инсталира, и
2. липсата на инсталиране или неправилно-
то инсталиране на актуализацията от страна 
на потребителя не се дължи на пропуски в 
указанията за инсталиране, предоставени на 
потребителя.
(5) Счита се, че няма липса на съответствие 
по смисъла на ал. 1 и 3, ако в момента на 
сключване на договора за продажба потреби-
телят е бил изрично уведомен, че определена 
характеристика на стоките се отклонява от 
обективните изисквания за съответствие по 
ал. 1 и 3 и с изрично и отделно изявление 
е приел това отклонение при сключване на 
договора за продажба.
Чл. 29. Всяко несъответствие, произтичащо 
от неправилното инсталиране на стоките, се 
счита за несъответствие на стоките, когато:
1. инсталирането съставлява неразделна 
част от договора за продажба и е извършено 
от продавача или от лице, за чиито действия 
продавачът отговаря, или
2. инсталирането на стоките е трябвало да 
бъде извършено от потребителя и е извършено 
от него, а неправилното инсталиране се дъл-
жи на пропуски в указанията за инсталиране, 
предоставени от продавача, или в случаите 
на стоки, съдържащи цифрови елементи, пре-
доставени от продавача или от доставчика на 
цифровото съдържание или цифровата услуга.
Чл. 30. Когато поради ограничение, про-
изтичащо от нарушение на правата на трети 
лица, в т.ч. нарушение на права върху инте-
лектуална собственост, се възпрепятства или 
ограничава използването на стоките, съгласно 
индивидуалните и обективните изисквания за 
съответствие, потребителят има право на пред-
видените в чл. 33 средства за правна защита 
при несъответствие на стоката, с изключение 
на случаите, когато договорът за продажба на 
стоки е нищожен или унищожаем.
Чл. 31. (1) Продавачът отговаря за всяко 
несъответствие на стоката, което съществува 
в момента на доставяне на стоката и което 
се появи в рамките на две години, считано 
от този момент.
(2)  При стоки, съдържащи цифрови еле-
менти, когато договорът за продажба пред-
вижда еднократно предоставяне на цифрово 
съдържание или цифрова услуга, продавачът 
отговаря за всяка липса на съответствие на 
физическите и цифровите елементи на стоката, 
която възникне или се появи в рамките на 
две години, считано от доставянето на стоката 
и предоставянето на цифровото съдържание 
или цифровата услуга. Разпоредбата на чл. 28, 
ал. 3, т. 1 не възпрепятства прилагането на 
ал. 1 по отношение на стоките, съдържащи 
цифрови елементи.
(3) При стоки, съдържащи цифрови елемен-
ти, когато договорът за продажба предвижда 
непрекъснато предоставяне на цифровото 
съдържание или цифровата услуга в рамките 
на определен период от време, продавачът от-
говаря също и за всяка липса на съответствие 
на цифровото съдържание или цифровата 
услуга, което възникне или се появи в рам-
ките на две години, считано от доставянето 
на стоката и от започването на непрекъснато 
предоставяне на цифровото съдържание или 
цифровата услуга.
(4) При стоки, съдържащи цифрови елемен-
ти, когато договорът за продажба предвижда 
непрекъснато предоставяне на цифровото 
съдържание или цифровата услуга за срок, 
по-дълъг от две години, продавачът отговаря 
за всяка липса на съответствие на цифровото 
съдържание или цифровата услуга, която въз-
никне или се появи в рамките на периода от 
време, през който цифровото съдържание или 
цифровата услуга трябва да бъде предоставено/
предоставена, съгласно договора за продажба.
Чл. 32. (1) Всяко несъответствие, което 
се появи до една година след доставянето 
на стоките, се счита, че е съществувало 
при доставянето им, освен ако не се дока-
же противното, или ако тази презумпция е 
несъвместима с естеството на стоките или с 
естеството на несъответствието.
(2) Разпоредбата на ал. 1 се прилага и за 
стоките, съдържащи цифрови елементи.
(3) При стоки, съдържащи цифрови еле-
менти, и когато договорът за продажба пред-
вижда непрекъснато предоставяне на цифрово 
съдържание или цифрова услуга в рамките 
на определен период от време, тежестта на 
доказване за това дали цифровото съдържа-
ние или цифровата услуга са отговаряли на 
изискванията за съответствие, в рамките на 
срока по чл. 31, ал. 3 или 4 се носи от про-
давача за несъответствие, което се появи в 
рамките на този срок.
Раздел III
Средства за защита на потребителите. Право 
на регресен иск
Чл. 33. (1) Когато стоките не отговарят на 
индивидуалните изисквания за съответствие 
с договора, на обективните изисквания за 
съответствие и на изискванията за монтиране 
или инсталиране на стоките, потребителят 
има право:
1. да предяви рекламация, като поиска от 
продавача да приведе стоката в съответствие;